Maher el-Aszad – Wikipédia
Maher el-Aszad (arabul: ماهر الأسد, Damaszkusz, 1967. november 8. –) szíriai tábornok, a Szíriai Köztársasági Gárda valamint a 4. páncélos hadosztály főparancsnoka, Bassár el-Aszad szíriai elnök öccse.
Maher el-Aszad 1967. december 8-án született Háfez el-Aszad (Maher alig két éves volt, mikor apja puccsal megszerezte a hatalmat Szíriában) és Anisza Mahlúf gyermekeként. Tanulmányait Damaszkuszban végezte, diplomát is az itteni egyetemen szerzett, üzlet szakon. Tanulmányai befejeztével - idősebb testvére, Bassel el-Aszad mintájára - jelentkezett a hadseregbe.
Mikor a Háfez által kijelölt örökös, Bassel 1994-ben autóbalesetben elhunyt, elsőként Maher neve tűnt fel Háfez el-Aszad lehetséges utódjaként, ám végül az elnök 2000-ben bekövetkezett halála után a középső fiú, Bassár el-Aszad vette át a hatalmat. Bassár egyik első dolga volt a Köztársasági Gárdában szolgáló öccsét őrnagyi rangból vezérezredessé léptetni elő. Nemsokára megkapta a Gárda főparancsnoki pozícióját is, majd kinevezték a 4. páncélos hadtest főparancsnokának, amely a szíriai hadsereg egyik elitegységének számít.
2000 júniusában beválasztották a Baasz Párt központi vezetőségébe, ebben a pozíciójában nagy szerepe volt a Bassár által elkezdett reformfolyamat leállíttatásában. 2003-ban felajánlotta a feltétel nélküli béketárgyalások folytatását Izrael állam vezetőségének, ezt azonban Aríél Sárón miniszterelnök visszautasította.
A 2000-es évek elejétől Asszef Savkattal együtt Bassár elnök legfonto